
Z A P I S N I K
s 21. sjednice Vijeća Mjesnog odbora Utrine,

održane dana 16. siječanja 2023.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Milan Božić, Aleksandra Čar, Ivana Gucek, Dario Laštre, Marija Luić, Štefica Ljubić-Karaga, Tajna Pavlović-Stojić i Ivan Vranković
OSTALI NAZOČNI:

Ž.Š., K.K. i M.C.
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 8 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće s 7 glasova ZA i 1 koji ne glasa prihvaća tekst Zapisnika s 20. sjednice Vijeća, održane 12.12.2022.
Vijeće JEDNOGLASNO utvrđuje 
D N E V N I   R E D

1. Dopuna prijedloga Plana komunalnih aktivnosti za 2023. , zaključak donosi se

2. Mišljenje o postavljanju klizališta na ŠRC Utrina, zaključak donosi se

3. Zamjena rasvjetnih tijela na SRC Utrina, zaključak donosi se

4. Pitanja, prijedlozi, obavijesti

Ad 1. Dopuna prijedloga Plana komunalnih aktivnosti za 2023.
Članovi Vijeća usmeno obavještava predsjednica vijeća.
Vijeće JEDNOGLASNO donosi

Z A K LJ U Č A K

o izvješću o dopuni prijedloga Plana komunalnih aktivnosti za 2023.
    1. Vijeće Mjesnog odbora Utrine raspravljalo je o dopuni prijedloga Plana komunalnih
         aktivnosti za 2023. godinu.
   2.  Vijeće Mjesnog odbora Utrine traži da se u dopunu Plana komunalnih aktivnosti za
         2023. godinu uvrsti izrada projektne dokumentacije za izmještanje ograde na južnoj
         strani zelene površine bazena Utrine, te postavljanje sprava iz Parka znanosti na
         sportskom terenu između I. gimnazije i Ugostiteljske škole, pričvršćenje žardinjera na
         tržnici Utrina, postavljanje četiri klamerice za bicikle, izrada projektne dokumentacije za
         postavu sprava u parku za pse, sanacija asfalta u Ivšićevom prilazu, postavljanje postolja
         za 7 stolova za stolni tenis i metalne mrežice, asfaltiranje nogostupa ispred Barčevog
         trga 12, izrada projektne dokumentacije za Marjanovićev prilaz, asfaltiranje nogostupa
         Ukrajinske ulice 1-5 i oblaganje rasvjetnih stupova na vježbalištu između I. gimnazije i
         Ugostiteljske škole.
         Prioritet plana komunalnih aktivnosti za 2023. godinu je Balotin prilaz 3, obnova
         parkovne staze, asfaltiranje Maretićeve ulice do ulaza u školsko dvorište iz budžeta
         2022. godine, izrada projektnih dokumentacija kao i sadnja drveća, ruža i grmlja.
 3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
      uredu za mjesnu samoupravu, civilnu zaštitu i sigurnost.
Ad 2. Mišljenje o postavljanju klizališta na ŠRC Utrina
Članove Vijeća usmeno obavještava predsjednica Vijeća.

Vijeće sa 6 ZA i 2 protiv donosi
Z A K LJ U Č A K
o postavljanju klizališta na ŠRC Utrina
    1. Vijeće Mjesnog odbora Utrine raspravljalo je o postavljanju klizališta na ŠRC Utrina.
   2.  Vijeće Mjesnog odbora Utrine se slaže sa postavljanjem klizališta te traži da se sačuva
        zelenilo, stolovi za stolni tenis i osigura parkiralište.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost i Gradskom uredu za sport,
        obrazovanje i mlade.
Ad.3. Zamjena rasvjetnih tijela na SRC Utrina
Članove Vijeća usmeno obavještava predsjednica Vijeća.

Vijeće JEDNOGLASNO donosi

Z A K LJ U Č A K
o zamjeni rasvjetnih tijela na SRC Utrina
    1. Vijeće Mjesnog odbora Utrine raspravljalo je o svjetlosnom zagađenju i problemu na
        koji su ukazali stanari koji žive u neposrednoj blizini ŠRC Utrina.
   2.  Vijeće Mjesnog odbora Utrine nakon rasprave traži da se zamjene rasvjetna tijela na
        ŠRC Utrina u LED i spuste na razinu da ne blješte u zgradu.
   3.  Ovaj Zaključak dostavlja se Vijeću Gradske četvrti Novi Zagreb – istok, Gradskom 
        uredu za mjesnu samoupravu, civilnu zaštitu i sigurnost i Gradskom uredu za sport,
        obrazovanje i mlade.
Ad 4.  Pitanja, prijedlozi i obavijesti.
Predsjednica vijeća obavještava članove Vijeća da je došla narudžbenica za Šišićevu ulicu, obnova rubnjaka i da je na dijelu ceste pukla cijev, te je potrebno izvršiti asfaltiranje.
Maretićeva ulica, sanacija ceste je prijavljena od strane vijećnice Tajne Pavlović Stojić. Zagrebački holding-podružnica Čistoća je odgovorila na upit za postavljanje dodatne košarice u Šišićevoj ulici-nije moguća postava obzirom da već postoji jedna kod autobusne stanice.

Gradski ured za prostorno uređenje, izgradnju Grada, graditeljstvo, komunalne poslove i promet se ne slaže sa zaključkom koji je MO Utrine uputio vezano za Šišićevu ulicu 14-26, obnova okomitih parkirališnih mjesta i postavljanje table za ograničenje parkiranja.
Također u Katićevom prilaz, nije moguće uspostaviti parkirališna mjesta zbog nedostatka prometno tehničkih uvjeta.
Raspored za dežurstvo je poslan članovima vijeća.

Obnova krova Tržnice Utrina ide na zelenu nabavu a u tijeku je i izrada projektne dokumentacije za obnovu poda oko same tržnice.
Marija Luić traži da se pošalje požurnica za provjeru stanja invalidskih parkirnih mjesta, te izrada table za Zabranjeno odlaganje otpada u Šišićevoj ulici.

Štefica Ljubić Karaga pita za odgovor vezano za smrad i negativne rezultate mjerenja koji dolaze sa Jakuševca.

Marija Luić odgovara da su na Jakuševcu dodavali alge u biokompostanu te da imaju tehničkih problema i da se traži alternativno rješenje za rješavanje tog problema.
Štefica Ljubić Karaga poslati će informacija o stvaranju plinova i upozorava da na eko karti smo među najzagađenijim gradom u Europi, te da to uzrokuje razne bolesti.
Predsjednik vijeća gradske četvrti Novi Zagreb istok je obavješten o tome i već se u više navrata slalo nadležnim tijelima da se poduzmu mjere za rješavanje problema.

Predsjednica vijeća obavještava da se građevinski otpad do kraja godine seli sa Jakuševca.

Dovršeno u 19:35 sati.
Zagreb, 16.01.2023.
KLASA: 024-08/23-003/127

URBROJ: 251-13-11-9-23-2
Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       
